Lav et referat af nedenstående tekst:

Tekst:
Om det er kunderne eller ulig konkurrence, er svært at sætte fingeren på.  Men fakta er, at Sannie Krogh ikke kan blive ved med at køre med underskud. - Folk der kommer herind siger, at det er den fedeste butik i Aalborg og at de kunne købe sig fattige her. Problemet er bare, at det gør de ikke, lyder det lidt slukøret fra indehaveren af ReUse, Sannie Krogh. Hun er med i et af de utallige genbrugsprogrammer på tv, "Fra yt til nyt" og genbrug er nærmest blevet en folkesport, men de "upcyclede" genbrugsting kan hun ikke sælge nok af. - Jeg har mit drømmejob og jeg elsker at male møbler om aftenen, men jeg tager penge med på arbejde og det kan jeg ikke blive ved med, siger Sannie krogh. Jeg tager penge med på arbejde og det kan jeg ikke blive ved med Hun appelerer til, at folk køber noget i de små specialforretninger, hvis de skal overleve. - Jeg skal selv finde mit, betale for det og betale moms af det jeg sælger, så det er klart at jeg skal tage noget mere end genbrugsorganisationerne, siger Sannie Krogh.

Referat:
Genbrug er hot, men det er svært for de kommercielle aktører at konkurrere med de mange velgørende genbrugsforretninger.